Citroën C25

Citroën C25 je dodávkový automobil, ktorý vyrábala francúzska automobilka Sevel, divízia skupiny PSA, v rokoch 1981 až 1993. Spolu s Peugeotom J5 sa vyrobilo 1 085 136 kusov. Ide o identickú platformu s vozidlami Peugeot J5, Fiat Ducato a Talbot Express, pričom tieto vozidlá sa líšili len drobnosťami, ako napríklad logo značky a rozsah výbavy. 

C25 nahradil svojho predchodcu Citroën Type H. Mal nosnosť 2,5 t (odtiaľ názov C25) a motory boli prevzaté z Citroënu CX a Peugeota 504. V roku 1991 prešiel model faceliftom a v roku 1994 bol nahradený modelmi Citroën Jumper a Citroën Jumpy. Vo výrobe existovala aj verzia 4x4 so zdvihnutým podvozkom a elektronickou uzávierkou diferenciálu.

C25 Electric 
V roku 1989 predstavila automobilka veľký užitkový elektromobil postavený na karosérií C25. Prvým dodávkovým elektromobilom bol však Citroën TUB z roku 1941. C25 technicky vychádzal z menšieho modelu C15 Electric a bol výsledkom spoločného vývoja divízie PSA Electrique. C25 dostal výkonnejší jednosmerný motor s maximálnym výkonom 43 kW a nominálnym výkonom 25 kW. Napájanie zabezpečovalo 28 kusov olovených batérií 6V 160Ah od firmy Sonnenschein. Celá sada vážila . Pre export do Európy bol len model pod označením Peugeot J5 Electric.

Elektromobil dokázal ísť rýchlosťou /h a dojazd dosahoval približne do  na jedno nabitie. C25 Electrique mal nosnosť nákladu až . Počas rokov 1990 – 1991 sa vyrobilo približne 300 kusov modelu C25. Cena modelu dosahovala cenu osobného automobilu BX v plnej výbave, približne 150 000 frankov.

Motorizácie

Galéria

Iné projekty

Externé odkazy 
 Citroën World: C15, C25 & C35 odkazy

Zdroj 

C25
Elektrické automobily
Dodávkové automobily